Beijai o Menino

Beijai o Menino () Portugalgo Trás-os-Montes probintziako Gabon kanta tradizionala da.

 Historia 
Beijai o Menino abesti herrikoia da, beraz, bere egilea eta sortze-data ezezagunak dira. 1932 eta 1933 artean, Kurt Schindler estatubatuar folkloristak grabatu zuen Miranda do Douron, Iberiar penintsulan zehar egindako bidaietako batean. Schindler 1935ean hil zen, eta bere lana, Folk music and poetry of Spain and Portugal, 1941ean bakarrik argitaratu zen.

1934an, Francisco Manuel Alves historialariak Beijai o Menino abestia aipatu zuen Memórias Arqueológico-históricas do Distrito de Bragança idazlanaren IX. liburukian. Letrak erreproduzitzeaz gain, informazio garrantzitsua ere eman zuen. Besteak beste, agerian utzi zuen Beijai o Menino Bragantza barrutiko herri batzuetan abesten zela oilar-mezan, xirolarru-jotzaileek lagunduta.

Bere doinua Oh bento airoso abestian eta Nossa Senhora lavadeira erromantzean erabiltzen denaren nahiko antzekoa da.

Fernando Lopes-Graça musikagile portugaldar ospetsuak doinu hau landu zuen eta 1961ean amaitutako Bigarren Gabon Kantatan sartu zuen. Hala ere, bere ospea Ricardo Diasek harmonizatu eta Né Ladeirasek Traz-os-Montes (1994) diskoan abestutako bertsioari zor zaio. Alemanezko eta ingelesezko itzulpenak ere badaude.

 Erreferentziak 

 Kanpo estekak 

Kategoria:Portugalgo abestiak
Kategoria:Portugesezko abestiak
Kategoria:Mirandesa
Kategoria:Gabon kantak
Kategoria:Folk abestiak